
JUDEŢUL TIMIŞ
COMUNA LIEBLING
Liebling, Nr. 528, Cod poștal: 307245, 
Tel: 0256/396501; Fax: 0256/396421
                          e-mail. contact@primarialiebling.ro

Nr.6930/06.12.2023
REFERAT DE APROBARE AL PRIMARULUI 
la Proiectul de Hotărâre privind aprobarea numărului și a cuantumului burselor școlare aferente anului școlar 2023-2024 pentru elevii din învățământul preuniversitar de stat, la nivelul Comunei Liebling, județul Timiș
În atenţia
		CONSILIULUI LOCAL Liebling,
Prezentul referat de aprobare are la bază prevederile art. 6 alin. (3), art. 30 alin. (1) lit. c) și alin. (2) și art. 32 din Legea nr. 24/2000 privind normele de tehnică legislativă pentru elaborarea actelor normative, republicată (r2), cu modificările și completările ulterioare, reprezentând instrumentul de prezentare și motivare a Proiectului de hotărâre privind aprobarea numărului și a cuantumului burselor școlare aferente anului școlar 2023-2024 pentru elevii din învățământul preuniversitar de stat, la nivelul Comunei Liebling.
Prin adresa Nr.718/06.12.2023, a Școlii Gimnaziale Liebling, înregistrată la Primăria Comunei Liebling sub nr.6929/06.12.2023, unitate de învățământ aflată în subordinea Consiliului Local Liebling, prin intermediul căreia s-a transmis numărul elevilor beneficiari ai burselor de merit, studiu şi sociale care frecventează cursurile de zi din învăţământul preuniversitar de stat, pentru anul şcolar 2023-2024;
Ținând cont de  Hotărârea Consiliului Local Liebling nr.10/25.01.2023, privind aprobarea Bugetului Local al comunei Liebling pe anul 2023, cu modificările și completările ulterioare;
Aprobarea acordării burselor școlare pentru un număr total de 130 elevi care se încadrează pentru a beneficia de burse de merit, burse de studiu și burse de ajutor social, din care un număr de 32 elevi care se încadrează pentru bursa de merit, ( bursa orfan- 3; bursa boala — 7; bursa monoparentala 18; bursa venit mic — 70). care se încadrează pentru bursa socială. 
Cuantumul total al burselor acordate pentru anul școlar 2023-2024 trebuie să se încadreze în sumele alocate prin bugetul local al Comunei Liebling pe anii 2023-2024. 
Motivul elaborării acestui proiect de hotărâre îl constituie necesitatea aplicării prevederilor art. 82 și art. 105 alin. (2) lit. d) din Legea nr. 1/2011 a educației naționale, cu modificările și completările ulterioare, prevederile art. 106 alin. (1) lit. m) și art. 108 din Legea nr. 198/2023 a învățământului preuniversitar, cu modificările și completările ulterioare, prevederile art. 4 din Ordinul Administrație Publică nr. 6238/2023 privind aprobarea Metodologiei-cadru de acordare a burselor, cu modificările și completările ulterioare, precum și art. 1 – 5, art. 7 – 8, art. 9 – 12, art. 15 și art. 16 – 25 din Anexa la același act normativ;
Acest demers este necesar pentru întrucât, pe de o parte, acordarea burselor școlare reprezintă o formă de sprijin material, vizând atât protecția socială, cât și stimularea elevilor care obțin rezultate foarte bune la învățătură și disciplină iar, pe de altă parte, este necesar a se respecta legislația în vigoare cu privire la funcționarea învățământului preuniversitar de stat în comuna noastră.
Dat fiind faptul că reprezint Comuna Liebling, în calitatea acesteia de persoană juridică de drept public și, respectiv, de instituție publică locală, vă propun aprobarea proiectului hotărârii, prevăzut ca anexă la prezentul referat de aprobare.










Față de cele de mai sus, ținând seama de necesitatea și oportunitatea acestuia, supun spre dezbatere și aprobare Proiectul de hotărâre privind aprobarea numărului și a cuantumului burselor școlare aferente anului școlar 2023-2024 pentru elevii din învățământul preuniversitar de stat, la nivelul Comunei Liebling, în forma prezentată, cu respectarea atribuţiilor ce vă sunt date de legea administrației publice locale.

